
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 303 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. ΣΤ 29900/1977 (Β 1318/1977) 
απόφασης του Υπουργού Συγκοινωνιών «περί της δι¬ 
αδικασίας εκδόσεως των εγκρίσεων, για κυκλοφο¬ 
ρία στην Ελλάδα αυτοκινήτων οχημάτων κ.λπ.». 1 

Έγκριση πρόσληψης προσωπικού με σύμβαση μίσθωσης 
έργου από τη Δημοτική Επιχείρηση Ύδρευσης Απο¬ 
χέτευσης Δήμου Καλαμπάκας. 2 

Έγκριση πρόσλησης προσωπικού με σύμβασης μίσθω¬ 
σης έργου από τη Δημοτική επιχείρηση Ανάπτυξης 
Δήμου Καλαμπάκας. 3 


Περιοριστικά και λοιπά ρυθμιστικά μέτρα, στις χρήσεις 
και τη λειτουργία των έργων αξιοποίησης υδατικών 
πόρων, με στόχο την προστασία και τη διαχείριση 
του υδατικού δυναμικού της λεκάνης απορροής της 


Κρήτης. 4 

Τροποποίηση της υπ’ αριθμ. 17104/23.12.1991 αποφάσε- 
ως περί συστάσεως στο Δήμο Κρανιδίου Νομικού 
Προσώπου με την επωνυμία «Πνευματικού Κέντρου 
Κρανιδίου». 5 


ΑΠΟΦΑΣΕΙ Σ 

Αριθμ. οικ. 10375/829 (1) 


Τροποποίηση της υπ' αριθμ. ΣΤ 29900/1977 (Β 1318/1977) 
απόφασης του Υπουργού Συγκοινωνιών «περί της δι¬ 
αδικασίας εκδόσεως των εγκρίσεων, για κυκλοφορία 
στην Ελλάδα αυτοκινήτων οχημάτων κ.λπ.». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1) Το άρθρο 84 του ΚΟΚ, που κυρώθηκε με το ν. 2696/1999 
(Α' 57). 

2) Τις διατάξεις της υπ’ αριθμ. ΣΤ 29900/1977 (Β' 1318) 
κανονιστικής απόφασης του Υπουργού Συγκοινωνιών «περί 
της διαδικασίας εκδόσεως των εγκρίσεων, για κυκλοφο¬ 
ρία στην Ελλάδα αυτοκινήτων οχημάτων κλπ», όπως αυτή 
ισχύει σήμερα. 

3) Το άρθρο 90 του Κώδικα Νομοθεσίας για την Κυβέρνη¬ 
ση και τα Κυβερνητικά Όργανα που κυρώθηκε με το άρθρο 
πρώτο του π.δ. 63/2005 (Α' 98). 

4) Τις διατάξεις του άρθρου 45 του ν. 2773/1999 (Α' 286) 
«Απελευθέρωση της αγοράς ηλεκτρικής ενέργειας - Ρύθμι¬ 
ση θεμάτων ενεργειακής πολιτικής και λοιπές διατάξεις». 

5) Το γεγονός ότι από την απόφαση αυτή δεν προκαλείται 
δαπάνη σε βάρος του κρατικού προϋπολογισμού. 

6) Την ανάγκη προώθησης της παραπέρα χρήσης του 
Φυσικού Αερίου και θέσης σε κυκλοφορία νέων κατη¬ 
γοριών οχημάτων που χρησιμοποιούν το καύσιμο αυτό, 
αποφασίζουμε: 

Άρθρο 1 

Μετά την παράγραφο 6 του κεφαλαίου Β της υπ’ αριθμ. ΣΤ 
- 29900/1977 (Β' 1318/1977) υπουργικής απόφασης, που προ¬ 
στέθηκε με την υπ’ αριθμ. οικ. 18585/697/2000 (Β' 490/2000) 
υπουργική απόφαση, προστίθεται νέα παράγραφος 7, που 
έχει ως εξής: 

7. Ρυμουλκά και φορτηγά που χρησιμοποιούν για την 
κίνησή τους πεπιεσμένο φυσικό αέριο (ΟΝΟ) 

α) Τα στοιχεία που ορίζονται στις υποπαραγράφους α, β, 
γ, δ, της παραγράφου 2 του παρόντος κεφαλαίου Β', όπως 
ισχύουν μετά την τροποποίηση από το άρθρο 2 της υπ’ 
αριθμ. οικ. 18585/697/2000 υπουργικής απόφασης. 

β) Πιστοποιητικό του κανονισμού 110 (Β 110) της Οικονο¬ 
μικής Επιτροπής για την Ευρώπη του Ο.Η.Ε., με βάση το 
οποίο χορηγείται έγκριση σε τύπο οχήματος όσον αφορά 
την εγκατάσταση εξαρτημάτων εγκεκριμένου τύπου για τη 
χρήση πεπιεσμένου φυσικού αερίου, ή αντίστοιχης οδηγίας 
της Ευρωπαϊκής Ένωσης. 

γ) Στην περίπτωση που το δικαιολογητικό γ της παρα¬ 
γράφου α του παρόντος αφορά πλαίσιο, θα υποβάλλεται 
δήλωση του κατασκευαστή του αμαξώματος, ότι η κατα¬ 
σκευή και η τοποθέτηση του αμαξώματος δεν ακυρώνει την 
ισχύ του πιστοποιητικού της παραγράφου β του παρόντος 
άρθρου. Θα υποβάλλεται επίσης επικυρωμένο αντίγραφο 
της άδειας λειτουργίας της μονάδας κατασκευής οχημά¬ 
των ή αμαξωμάτων της κατηγορίας των οποίων ζητείται η 
έγκριση. Αν η μονάδα απαλλάσσεται από την υποχρέωση 
εφοδιασμού με άδεια λειτουργίας, προσκομίζεται το έγγρα¬ 
φο του Υπουργείου Εθνικής Οικονομίας και Οικονομικών, 
από το οποίο προκύπτει η απαλλαγή αυτή. Αν η κατασκευή- 
τοποθέτηση του αμαξώματος έγινε στο εξωτερικό, προσκο¬ 
μίζεται βεβαίωση των οικείων επιμελητηρίων της χώρας 
κατασκευής-τοποθέτησης του αμαξώματος, ότι η μονάδα 
που κατασκεύασε-τοποθέτησε το αμάξωμα, έχει άδεια λει¬ 
τουργίας ή απαλλάσσεται από την υποχρέωση αυτή. 

Άρθρο 2 

Ο τίτλος της παραγράφου 6 του κεφαλαίου Β της υπ’ 
αριθμ. ΣΤ - 29900/1977 (Β' 1318/1977) υπουργικής απόφασης, 
που προστέθηκε με την υπ’ αριθμ. οικ. 18585/697/2000 (Β' 

490/2000) υπουργική απόφαση, τροποποιείται στην αρχή 
με αντικατάσταση του μέρους «Αστικά λεωφορεία πλήρη... 
κ.λπ.» από το «Λεωφορεία πλήρη ... κ.λπ.». 

Η υποπαράγραφος (δ) της ανωτέρω παραγράφου 6, τρο¬ 
ποποιείται ως εξής: 

δ) Πιστοποιητικό του κανονισμού 110 (Β 110) της Οικο¬ 
νομικής Επιτροπής για την Ευρώπη του Ο.Η.Ε., με βάση το 
οποίο χορηγείται έγκριση σε τύπο οχήματος όσον αφορά 
την εγκατάσταση εξαρτημάτων εγκεκριμένου τύπου για τη 
χρήση πεπιεσμένου φυσικού αερίου, ή αντίστοιχης οδηγίας 
της Ευρωπαϊκής Ένωσης. 

Άρθρο 3 

Η παράγραφος 3 του κεφαλαίου Α της υπ’ αριθμ. ΣΤ- 
29900/1977 (Β' 1318/1977) υπουργικής απόφασης, όπως 
τροποποιήθηκε με την υπ’ αριθμ. 22716/1543/94 (Β' 699) 
υπουργική απόφαση και αντικαταστάθηκε από την υπ’ 
αριθμ. οικ. 18585/697/00 (Β' 490/00) υπουργική απόφαση, 
τροποποιείται ως εξής: 

Η δεύτερη υποπαράγραφος της ανωτέρω παραγράφου, 
αντικαθίσταται από την ακόλουθη υποπαράγραφο: 

«Εναλλακτικά, για οχήματα της κατηγορίας ΜΙ (όπως η 
κατηγορία αυτή ορίζεται στην κοινή απόφαση 47271/3950/92 
(Β' 764) των Υπουργών Εθνικής Οικονομίας και Οικονομικών 
και Μεταφορών και Επικοινωνιών, όπως ισχύει εκάστοτε), 
που είναι εξοπλισμένα με κινητήρα εσωτερικής καύσης, 
περιλαμβανομένων και αυτών που χρησιμοποιούν καύσι¬ 
μο πεπιεσμένο φυσικό αέριο (ΟΝΟ), τα μοτοποδήλατα, τις 
μοτοσικλέτες και τα τρίτροχα οχήματα, χορηγείται άδεια 
κυκλοφορίας, εφ’ όσον έχουν:» 

Η παρούσα απόφαση ισχύει από την ημερομηνία δημο¬ 
σίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 13 Φεβρουάριου 2007 

Ο ΥΠΟΥΡΓΟΣ 

ΜΙΧΑΛΗΣ Κ. ΛΙΑΠΗΣ 
-♦- 

Αριθμ. 1724 (2) 

Έγκριση πρόσληψης προσωπικού με σύμβαση μίσθωσης 
έργου από τη Δημοτική Επιχείρηση Ύδρευσης Αποχέ¬ 
τευσης Δήμου Καλαμπάκας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, Ρύθμιση Θεμάτων για την 
Τοπ. Αυτ/ση και άλλες διατάξεις». 

2. Τις διατάξεις των υπ’ αριθμ. 280097/17.8.2000 και 
14196/4.4.2003 εγκυκλίων του ΥΠΕΣΔΔΑ. 

3. Τις διατάξεις της υπ’ αριθμ. 55/1998 Π.Υ.Σ. όπως συ¬ 
μπληρώθηκαν με την υπ’ αριθμ. 35/2000 Π.Υ.Σ. 

4. Την υπ’ αριθμ. 4/2007 απόφαση του Διοικητικού Συμβου¬ 
λίου της Δημοτικής Επιχείρησης Ύδρευσης Αποχέτευσης 
Δήμου Καλαμπάκας. 

5. Την από 31.1.2007 εισήγηση του Δημάρχου Καλαμπά¬ 
κας. 

6. Τον κανονισμό Εσωτερικής Υπηρεσίας της Δ.Ε.Υ.Α. 
Καλαμπάκας. 

7. Την βεβαίωση του πληρεξούσιου δικηγόρου, αποφα¬ 
σίζουμε: 

Εγκρίνουμε την υπ’ αριθμ. 4/2007 απόφαση του Διοικη¬ 
τικού Συμβουλίου της Δημοτικής Επιχείρησης Ύδρευσης 
Αποχέτευσης Δήμου Καλαμπάκας με την οποία ζητείται η 


πρόσληψη με Σύμβαση Μίσθωσης Έργου για το έτος 2007 
με προκαλούμενη δαπάνη 500.000 € ως ακολούθως: 

1. Τρεις (3) θέσεις ΠΕ Πολιτικός Μηχανικός 

2. Μία (1) θέση ΠΕ Τοπογράφος Μηχανικός 

3. Πέντε (5) θέσεις Εργατοτεχνίτες 

4. Πέντε (5) θέσεις Φύλακες 

5. Πέντε (5) θέσεις Οδηγοί 

6. Δέκα (10) θέσεις Εργατοτεχνικό Προσωπικό 

7. Δέκα (10) θέσεις Εργάτες Πρασίνου 

8. Πέντε (5) θέσεις Γραμματειακής Υποστήριξης. 

Για τις ανωτέρω προσλήψεις θα καταρτισθεί,σύμβαση, 
σύμφωνα με την ανωτέρω εγκύκλιο του ΥΠΕΣΔΔΑ, μεταξύ 
του αρμόδιου οργάνου της Επιχείρησης (Προέδρου) και 
του εργαζομένου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 13 Φεβρουάριου 2007 
Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 1726 (3) 

Έγκριση πρόσλησης προσωπικού με σύμβασης μίσθωσης 
έργου από τη Δημοτική επιχείρηση Ανάπτυξης Δήμου 
Καλαμπάκας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, Ρύθμιση Θεμάτων για την 
Τοπ. Αυτ/ση και άλλες διατάξεις. 

2. Τις διατάξεις των υπ’ αριθμ. 280097/17.8.2000 και 14196/ 
4.4.2003 εγκυκλίων του ΥΠΕΣΔΔΑ. 

3. Τις διατάξεις της υπ’ αριθμ. 55/1998 Π.Υ.Σ. όπως συ¬ 
μπληρώθηκαν με την υπ’ αριθμ. 35/2000 Π.Υ.Σ. 

4. Την υπ’ αριθμ. 1/2007 απόφαση του Διοικητικού Συμ¬ 
βουλίου της Δημοτικής Επιχείρησης Ανάπτυξης Δήμου 
Καλαμπάκας. 

5. Την από 30.1.2007 εισήγηση του Δημάρχου Καλαμπάκας. 

6. Τον κανονισμό Εσωτερικής Υπηρεσίας της Δ.Ε.Α.Κ. 
Καλαμπάκας. 

7 .Την βεβαίωση του πληρεξούσιου δικηγόρου, αποφα¬ 
σίζουμε: 

Εγκρίνουμε την υπ’ αριθμ. 1/2007 απόφαση του Διοικη¬ 
τικού Συμβουλίου της Δημοτικής Επιχείρησης Ανάπτυξης 
Δήμου Καλαμπάκας με την οποία ζητείται η πρόσληψη με 
Σύμβαση ΜίσθωσηςΈργου για το έτος 2007 με προκαλού¬ 
μενη δαπάνη 571.900 € ως ακολούθως: 

1. Μία (1) θέση ΠΕ Οικονομολόγων 

2. Τρεις (3) θέσεις ΔΕ Γραμματειακής Υποστήριξης 

3. Δέκα (10) θέσεις ΔΕ Γενικών Καθηκόντων 

4. Δύο (2) θέσεις ΔΕ Οδηγών 

5. Οκτώ (8) θέσεις ΥΕ Εργατών Πρασίνου 

6. Οκτώ (8) θέσεις ΥΕ Λοιπό Τεχνικό Προσωπικό 

7. Μία (1) θέση ΠΕ Μηχανολόγου 

8. Μία (1) θέση Π Ε Γεωπόνου. 

Για τις ανωτέρω προσλήψεις θα καταρτισθεί,σύμβαση, 
σύμφωνα με την ανωτέρω εγκύκλιο του ΥΠΕΣΔΔΑ,μεταξύ 
του αρμόδιου οργάνου της Επιχείρησης (Προέδρου) και 
του,εργαζομένου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 13 Φεβρουάριου 2007 
Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

Αριθμ. 148 (4) 

Περιοριστικά και λοιπά ρυθμιστικά μέτρα, στις χρήσεις και 
τη λειτουργία των έργων αξιοποίησης υδατικών πόρων, 
με στόχο την προστασία και τη διαχείριση του υδατι¬ 
κού δυναμικού της λεκάνης απορροής της Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Το ν. 2503/1997 (ΦΕΚ 107/Α/97) «Διοίκηση, οργάνωση, 
στελέχωση της περιφέρειας 

2. Το ν. 3199/9.12.2003 (ΦΕΚ280/Α/2003) «Προστασία και δι¬ 
αχείριση των υδάτων - Εναρμόνιση με την Οδηγία 2000/60/ 
ΕΚ του Ευρωπαϊκού Κοινοβουλίου και του Συμβουλίου της 
23ης Οκτωβρίου 2000 και ειδικότερα το άρθρο 11, παρ. 3. 

3. Την με υπ’ αριθμ. οικ. 47630/16.11.2005 (ΦΕΚ/Β/1688) κοινή 
υπουργική απόφαση «Διάρθρωση της Διεύθυνσης Υδάτων 
της Περιφέρειας» και ειδικότερα άρθρο 2 παρ 2. 

4. Την με υπ' αριθμ. 43504/5.12.2005 (ΦΕΚ 1784/Β/2005) 
κοινή υπουργική απόφαση «Κατηγορίες αδειών χρήσης 
υδάτων και εκτέλεσης έργων αξιοποίησης τους, διαδικα¬ 
σία έκδοσης, περιεχόμενο και διάρκεια ισχύος αυτών» και 
ειδικότερα το άρθρο 3 παρ. 5. 

5. Το ν. 3010/2002 «Εναρμόνιση του ν. 1650/1986 με τις 
Οδηγίες 97/11 ΕΕ και 96/61 ΕΕ, διαδικασία οριοθέτησης 
και ρυθμίσεις θεμάτων για τα υδατορέματα και άλλες 
διατάξεις. 

6. Τις κανονιστικές αποφάσεις Νομαρχών, περί «απαγο¬ 
ρευτικά, περιοριστικά και λοιπά ρυθμιστικά μέτρα για την 
προστασία του υδατικού δυναμικού του νομού»: Χανίων με 
ΑΠ 841/26.7.2002, Ρεθύμνης με 5506/28.5.2003 και 34/2.6.2005 
Ν.Σ., Ηρακλείου με 1138/5.5.2000 και 693/31.5.2002 και Λασι- 
θίου με 51689/4.11.2005. 

7. Τη με υπ’ αριθμ. Φ.16/6631/1.6.89 (ΦΕΚ/Β/428) απόφαση 
Υπουργών «Προσδιορισμός κατωτάτων και ανωτάτων ορί¬ 
ων των αναγκαίων ποσοτήτων για την ορθολογική χρήση 
του νερού στην άρδευση». 

8. Τη με υπ’ αριθμό Δ11/Φ16/850 0/22.3.91 (ΦΕΚ 174 Β') κοι¬ 
νή απόφαση Υπουργών «Προσδιορισμός κατωτάτων και 
ανωτάτων ορίων των αναγκαίων ποσοτήτων για την ορ¬ 
θολογική χρήση του νερού στην ύδρευση». 

9. Το από 2.2.1999 πρακτικό των Δ/νσεων και τμημάτων 
των Εγγείων Βελτιώσεων Ν.Α. Νομών Κρήτης και του τμή¬ 
ματος Διαχείρισης Υδατικών πόρων/ ΔΙΣΑ «προσδιορισμός 
κατωτάτων και ανωτάτων ορίων των αναγκαίων ποσοτή¬ 
των για την ορθολογική χρήση του νερού στην άρδευση 
στο υδατικό διαμέρισμα της Κρήτης». 

10. Τις διατάξεις των άρθρων 11, 38 και 39 του ν.δ. 3881/1958 
«ΠερίΈργων Εγγείων Βελτιώσεων» και του άρθρου 11 του 
ν.δ. 1277/1972 «Περί τροποποιήσεις και συμπληρώσεις του 
ν.δ. 3881/1958». 

11. Τις με υπ’ αριθμ. 48055/3.11.2006/Ν.Α. Λασιθίου/ 
τμ. Εγγείων Βελτιώσεων, 1390/25.10.2006/ Ν.Α.Χανίων/ 
Δνση Ανάπτυξης, 1263/26.10.2006/Ν.Α. Χανίων/ Δ/νση Ε.Β, 
13449/25.10.2006/ΤΥΔΚ Ρεθύμνης, 13290/23.10.2006/Ν.Α. Ρε- 
θύμνης/Δ/νση Αγροτικής Ανάπτυξης, 3069/25.10.2006/Ν.Α. 
Ρεθύμνης/Δ/νση Ανάπτυξης, 1189/25.10.2006/ΙΓΜΕ/παράρ- 
τημα Ρεθύμνης, 10.11.2006/ ΟΑΔΥΚ/ Ρεθύμνης, σχετικές 
εισηγήσεις φορέων. 

12. Τις προτάσεις χρηστών νερού που προέκυψαν από 
την αποδελτίωση σχετικού ερωτηματολογίου. 

13. Τις μέχρι σήμερα εκπονηθείσες διαχειριστικές, υδρο- 
γεωλογικές, υδρολογικές, περιβαλλοντικές και λοιπές 
σχετικές μελέτες και συγκεκριμένα τις προτάσεις αυτών 
για την προστασία και τη δυνατότητα περαιτέρω εκμε¬ 
τάλλευσης των υπόγειων και επιφανειακών υδάτων της 
Κρήτης. 


14. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Τη λήψη και εφαρμογή των παρακάτω απαγορευτικών, 
περιοριστικών και λοιπών ρυθμιστικών μέτρων στη χρήση 
επιφανειακών, πηγαίων και υπόγειων υδατικών πόρων κα¬ 
θώς και στην εκτέλεση έργων αξιοποίησης τους, τα οποία 
αποσκοπούν στην προστασία και τη διατήρηση του υδατι¬ 
κού δυναμικού της Κρήτης. 

Η εφαρμογή των μέτρων αυτών είναι υποχρεωτική για 
όλους τους φορείς: Δημόσιο, Ιδιώτες, ΟΤΑ, ΝΠΔΔ, ΝΠΙΔ, 
σύμφωνα με το ν. 3199/2003. 

Άρθρο 1 

Απαγορευτικά μέτρα 

Α. Απαγορεύεται: α) η ανόρυξη γεωτρήσεων, β) η άντληση 
και μεταφορά νερού πλέον των υφισταμένων δικαιωμάτων 
που προέρχεται από υδροληπτικά έργα και γ) η μεταβολή 
της υφισταμένης κατάστασης αυτών (εκβάθυνση, αύξηση 
χρήσης νερού, κα), στις παρακάτω περιοχές: 

1. ΝΟΜΟΣ ΧΑΝΙΩΝ 

1.1. Δήμος Ακρωτηρίου. 

Όλες οι εδαφικές περιοχές των Δ.Δ. του δήμου, με εξαίρε¬ 
ση μιας (1) αξιοποιήσιμης δημοτικής αρδευτικής γεώτρησης 
στο Δ.Δ. Κουνουπιδιανών, εφόσον πληρεί τις νόμιμες προ¬ 
ϋποθέσεις των υπό περιορισμό περιοχών (άρθρο 2). 

1.2. Δήμος Κισσάμου 

1.2.1. Όλη η περιοχή του Δ.Δ. Πλατάνου. 

1.2.2. Όλη η περιοχή του Δ.Δ. Γραμβούσας 

1.2.3. Όλη η περιοχή του Δ.Δ. Λουσακίων, με εξαίρεση 
μιας (1) αξιοποιήσιμης δημοτικής αρδευτικής γεώτρησης, 
εφόσον πληρεί τις προϋποθέσεις των υπό περιορισμό πε¬ 
ριοχών (άρθρο 2). 

1.3. Δήμος Κολυμπαρίου. 

Όλη η εδαφική περιφέρεια του Δ.Δ. Αφράτα, με εξαίρεση 
μιας (1) αξιοποιήσιμης δημοτικής αρδευτικής γεώτρησης, 
εφ’ όσον πληρεί τις νόμιμες προϋποθέσεις των υπό περι¬ 
ορισμών περιοχών (άρθρο 2). 

2. ΝΟΜΟΣ ΡΕΘΥΜΝΗΣ 

2.1. Δήμος Γεροποτάμου: 

2.1.1. Όλη η εδαφική περιφέρεια του Δ.Δ. των Αγγελι- 
ανών. 

2.1.2. Η ζώνη που ορίζεται 1000 μέτρα εκατέρωθεν του 
τμήματος της επαρχιακής οδού, από νέα εθνική οδός προς 
Εξάντη - Μελιδόνι των Δ.Δ. Μελιδονίου και Αχλαδές. 

2.2. Δήμος Αρκαδίου: 

2.2.1. Όλη η εδαφική περιφέρεια των Δ.Δ. Πρίνου και'Ερ- 
φων, με εξαίρεση μια (1) γεώτρηση με μέγιστη παροχή 
άντλησης 20 κυβικά μέτρα ανά ώρα για την κάλυψη ανα¬ 
γκών ύδρευσης ζώων. 

2.2.2. Η περιοχή που περικλείεται μεταξύ της νέας εθνικής 
οδού Ηρακλείου- Ρεθύμνης - Χανίων και της ακτής. 

2.3. Δήμος Ρεθύμνης. 

2.3.1. Η περιοχή που περικλείεται μεταξύ της νέας εθνι¬ 
κής οδού Ηρακλείου- Ρεθύμνης - Χανίων και της ακτής. 

2.3.2. Η ζώνη που ορίζεται 1000 μέτρα εκατέρωθεν του 
κυρίου υδρορέματος του «Πρασανού Φαραγγιού» και κατά- 
ντη της εξόδου του με εξαίρεση τα δημοτικά έργα υδρο¬ 
ληψίας 

3. ΝΟΜΟΣ ΗΡΑΚΛΕΙΟΥ 

3.1. Δήμοι: Τυλίσου και Γαζιού 

3.1.1. Η περιοχή των Δ.Δ.Τυλίσσου, Μονής, Γ ωνιών και Γ α- 
ζίου που περικλείεται από: 

Ανατολικά: τον επαρχιακό δρόμο Γαζίου - Καλεσών 

Δυτικά: το υψόμετρο των 500 μέτρων και ειδικότερα τη 
ρηξιγενή ζώνη Κρουσώνα-Τυλίσου. 

Βόρεια: την εθνική οδός Ηρακλείου-Ρεθύμνης 

Νότια: τη νοητή γραμμή που ενώνει τους οικισμούς Κάτω 
Καλεσών - Μονής (Υδροφορέας Δήμου Γαζίου). 

3.1.2. Η περιοχή του Παλαιοκάστρου (Ρογδιά) στη ζώνη 
πλάτους 500 μ. πριν και μετά τη γέφυρα Παλαιοκάστρου 
και 1000 μέτρα από την ακτή. 

3.2. Δήμος Ηρακλείου 

3.2.1. Η περιοχή της υδρολογικής λεκάνης της Φοινικιάς 
που περικλείεται από την ακτή μέχρι την απόσταση των 
3,5 χιλιόμετρων από την ακτή (ύψος Βιολογικού Δήμου 
Ηρακλείου) 

3.2.2. Ο υδροφόρος ορίζοντας των ασβεστόλιθων της 
περιοχής του όρους Γιούχτα 

3.3. Δήμος Αρχανών 

Ο υδροφόρος ορίζοντας των ασβεστολίθων της περιοχής 
του όρους Γ ιούχτα 

3.4. Δήμοι: Ν. Αλικαρνασού, Επισκοπής, Γουβών, Χερσο¬ 
νήσου και Μαλίων 

Οι εδαφικές περιφέρειες των Δ.Δ.: Ν. Αλικαρνασσού (εκτός 
της τοποθεσίας Σελόπουλο ή Ζώη Μύλο, περιοχή δυτικά 
του ρέματος της Καλλιθέας), Καλλιθέας, Ελιάς, Αϊτανίων, 
Επισκοπής, Ανώπολης, Άνω και Κάτω Βάθειας, Καινούργιο 
Χωριό, Γ αλίφας, Γ ουβών, Χερσονήσου, Λιμένος Χερσονήσου, 
Ιταλίδας (εκτός της περιοχής νότια του Οικισμού Μοχού) 
και Μαλίων (εκτός της περιοχής του οικισμού Κρασιού) 

3.5. Δήμος Ν. Καζαντζάκη 

Ο υδροφόρος ορίζοντας των ασβεστολίθων της περιοχής 
Λαρανίου - Δαμανίων. 

3.6. Δήμοι: Αρκαλοχωρίου, Θραψανού και Καστελιού 

3.6.1. Η περιοχή των Δ.Δ. Αρκαλοχωρίου, Νιπιδιτού, Ζωφό¬ 
ρων, Θραψανού, Ευαγγελισμού, Αρχάγγελου και Καστελιού 
που περικλείεται από: 

Βόρεια: το δρόμο Ζωφόροι-Θραψανού-Ευαγγελισμού-Αρ- 
χαγγέλου- Καστελλίου. 

Νότια: το δρόμο Αρκαλοχώρι-Γαζέπι Μύλος. 

Ανατολικά: 500 μέτρα ανατολικά του δρόμου Καστέλι- 
Γαζέπι Μύλος. 

Δυτικά: το δρόμο Αρκαλοχωρίου-Αρχοντικού-Γαλατά και 
τα δυτικά όρια του Δ.Δ. του Θραψανού. 

3.6.2. Η περιοχή του Δ.Δ. των Κασσάνων που βρίσκεται 
βόρεια της πηγής Μιγκιλίση (οικισμός Αυλής) 

3.6.3. Ο υδροφόρος ορίζοντας των ασβεστολίθων των 
Αστερουσίων ορέων της περιοχή του Τσούτσουρα των 
Δ.Δ. Καστελιανά και Δεματιού που περικλείεται από την 
ακτή και σε απόσταση 2000 μέτρα από αυτή. 

3.7. Δήμος Βιάννου 

3.7.1. Η περιοχή των Δ.Δ. Αμιρών, Αγ. Βασιλείου, Πεύκου, 
Καλαμιού Συκολόγου, Βαχού και Κ. Σύμης που περικλείεται 
από την ακτή και σε απόσταση 3 χιλιόμετρα από αυτή με 
εξαίρεση τα δημοτικά έργα υδροληψίας. 

3.7.2. Η λεκάνη Ρούσου Λάκου του Δ.Δ. Αγ. Βασιλείου 
και Πεύκου. 

3.7.3. Η προσχωματική λεκάνη της Εμπόρου (Δ.Δ. Εμπό¬ 
ρου) 

3.8. Δήμοι: Αστερουσίων, Κόφινα και Γόρτυνας 

3.8.1. Ο υδροφόρος ορίζοντας των ασβεστολίθων των 
βορείων απολήξεων των Αστερουσίων ορέων, που ορίζε¬ 
ται από την ισοϋψή των 400 μέτρων μέχρι τη λεκάνη της 
Μεσσαράς. 

3.8.2. Η περιοχή των Δ.Δ. Μητρόπολης, Χουστουλιανών, 
Απεσωκαρίου, Πλώρας, Πλατάνου και Βασιλικών Ανωγείων 
που περικλείεται από: 

Βόρεια: το νότιο οδικό άξονα Αγ. Δέκα- Μοίρες 

Νότια: το όριο της προσχωματικής λεκάνης (ισοϋψής 160 
μέτρων) 

Ανατολικά: την επαρχιακή οδό Αγ. Δέκα- Βασιλικά Ανώ- 
γεια 

Δυτικά: τα δυτικά όρια του δήμου Γόρτυνας 


3.9. Δήμος Μοιρών 

3.9.1. Ο υδροφόρος ορίζοντας των ασβεστόλιθων των 
βορείων απολήξεων Αστερουσίων ορέων που ορίζεται από 
την ισοϋψή των 400 μέτρων μέχρι τη λεκάνη της Μεσσα¬ 
ράς 

3.9.2. Ο προσχωματικός υδροφορέας της λεκάνης των 
Μοιρών που περικλείεται από: 

Βόρεια: το νότιο οδικό άξονα Αγ. Δέκα- Μοίρες-Τυμπά- 
κι 

Νότια: το όριο της προσχωματικής λεκάνης (ισοϋψή 100 
μέτρων) 

Ανατολικά και Δυτικά: τα όρια του δήμου Μοιρών. 

3.10. Δήμος Τυμπακίου 

3.10.1. Ο προσχωματικός υδροφορέας του δήμου Τυμπακί¬ 
ου που περικλείεται από τη θάλασσα μέχρι και την ισοϋψή 
των 140 μέτρων 

3.10.2. Ο προσχωματικός υδροφορέας της λεκάνης των 
Μοιρών που περικλείεται από: 

Βόρεια: το νότιο οδικό άξονα Αγ. Δέκα- Μοίρες-Τυμπά- 
κι 

Νότια: το όριο της προσχωματικής λεκάνης (ισοϋψή 80 
μέτρων) 

Ανατολικά: τα όρια του δήμου Τυμπακίου- Μοιρών 

Δυτικά: την επαρχιακή οδό Καμηλάρι- Φαιστός. 

4. ΝΟΜΟΣ ΛΑΣΙΘΙΟΥ 

4.1. Κοινότητα Βραχασίου 

Η εδαφική περιοχή της κοινότητας Βραχασίου (Σίσι) που 
περικλείεται: βόρεια από τη θάλασσα, ανατολικά και δυτικά 
από τα όρια του Δ.Δ. Βραχασίου και νότια από την ισοϋψή 
των 350 μέτρων (ύψος Αγ. Γεώργιου Σεληνάρι) με εξαίρεση 
τα κοινοτικά έργα υδροληψίας. 

4.2. Δήμος Νεάπολης 

Όλη η εδαφική περιφέρεια των Δ.Δ. Χουμεριάκου, Βρυσών 
και Νικηθιανού. 

4.3. Δήμος Αγ. Νικολάου. 

Όλη η εδαφική περιφέρεια των Δ.Δ. Μέσα Λακωνίων, έξω 
Λακωνίων, Ζενίων και του τμήματος του Δ.Δ. των Λιμνών 
που βρίσκεται νότιο-δυτικά της επαρχιακής οδού Νεάπολης 
- Αγ. Νικολάου. 

4.4. Δήμος Σητείας. 

4.4.1. Όλη η εδαφική περιφέρεια του Δ.Δ. Σητείας. 

4.4.2. Η περιοχή του Δ.Δ. Πισκοκεφάλου που οριοθετείται 
από τον αλλουβιακό υδροφορέα. 

4.5. Δήμος Ιτάνου. 

4.5.1. Οι περιοχές του Δ.Δ Παλαιοκάστρου (Βάι) που ορίζο¬ 
νται: α) από ακτίνα 1.500 μέτρων με κέντρο τη διασταύρωση 
των δρόμων που οδηγούν προς Βάι και την Ερμούπολη 
και β) τη ζώνη που βρίσκεται ανατολικά του επαρχιακού 
δρόμου Παλαιοκάστρου - Βάι μέχρι τη θάλασσα. 

4.5.2. Ο καρστικός υδροφορέας των βορειανατολικών 
ορεινών απολήξεων που οριοθετείται: 

Βόρεια-Δυτικά από το όριο του Δ.Δ. Μητάτου 

Βόρεια-Ανατολικά από το όριο του ασβεστόλιθων στο 
Δ.Δ Παλαικάστρου 

Νότια-ανατολικά από το όριο του Δ.Δ. Παλαικάστρου 

Νότιο-Δυτικά από το Φαράγγι του Μαζά και τον οικισμό 
Μητάτο των Δ.Δ Καρυδίου και Μητάτου. 

4.6. Δήμος Οροπεδίου Λασιθίου 

Η εδαφική περιοχή του δήμου που οριοθετείται από τον 
αλλουβιακό υδροφορέα του οροπεδίου Λασιθίου. 

4.7. Δήμος Ιεράπετρας 

4.7.1. Ο καρστικός υδροφορέας των ΝΑ απολήξεων της 
Δίκτης στην εδαφική περιοχή των Δ.Δ. Ρίζας και Μύθων 

4.7.2. Ο αλλουβιακός υδροφορέας του Μύρτους (Δ.Δ. Μύρ¬ 
του, Μουρνιών και Μύθων) 

4.7.3. Οι περιοχές του Δ.Δ. Ανατολής και Καλαμαύκας που 
ορίζονται: α) 200 μέτρα εκατέρωθεν των χειμάρρων Κα- 

λαμαύκας, Πετριτσίου - Κόρακα και β) 2000 μέτρα ανάντη 
της πηγής Κεφαλοβρυσίου Καλαμαύκας. 

4.7.4. Η περιοχή που εκτείνεται 1000 μέτρα ανάντη από 
τη λίμνη του φράγματος Μπραμιανών. 

4.8. Δήμος Μακρύ Γιαλού 

Η εδαφική περιοχή του Δ.Δ. των Λιθινών που οριοθετεί- 
ται από τον υδροφορέα του αρδευτικού έργου Λιθινών 

- Παπαγιαννάδων. 

4.9. Δήμος Λεύκης 

4.9.1. Η περιοχή Γούδουρας των Δ.Δ. Απιδιών και Αρμένων 
που ορίζεται από τη θάλασσα και σε απόσταση 3 χιλιό¬ 
μετρα από αυτή. 

4.9.2. Η περιοχή Ξηρόκαμπου του Δ.Δ. Ζήρου που οριο- 
θετείται από τη θάλασσα και σε απόσταση 2,5 χιλιόμετρα 
από αυτή και από το φαράγγι Ξηροκάμπου μέχρι τα όρια 
του Δ.Δ. Ζήρου. 

4.9.3. Η εδαφική περιοχή των Δ.Δ. Παπαγιαννάδων που 
οριοθετείται από τον υδροφορέα του αρδευτικού έργου 
Λιθινών - Παπαγιαννάδων. 

5. Οι περιοχές που οι ανάγκες για διάφορες χρήσεις 
εξυπηρετούνται επαρκώς από Δημοτικό ή άλλο συλλογικό 
υδρευτικό ή αρδευτικό έργο. 

6. Οι περιοχές που περιλαμβάνονται μέσα στις περιμέ¬ 
τρους των εγγειοβελτιωτικών έργων του Υπουργείου Γε- 
ωργίας όπου λειτουργούν ή θα λειτουργήσουν ΤΟΕΒ. Στις 
περιοχές αυτές οι παραπάνω οργανισμοί, κατόπιν άδειας, 
μπορούν να προβούν στην εκτέλεση έργων αξιοποίησης 
υδατικού δυναμικού για ίδια χρήση. 

7. Οι περιοχές στις οποίες κατασκευάζεται ή μελετάται 
η κατασκευή υδρευτικού ή αρδευτικού έργου του οποίου 
η αξιοποίηση και λειτουργία προβλέπεται να αρχίσει μέσα 
σε δύο χρόνια. 

8. Οι περιοχές που έχουν κηρυχθεί ή είναι υπό αναδασμό 
σύμφωνα με τον ν. 674/1977, μέχρι την ολοκλήρωση των 
σχετικών διαδικασιών, μέχρι δηλαδή την παραλαβή από 
τους ιδιοκτήτες των νέων αγροτεμαχίων. 

Β. Απαγορεύεται η ανόρυξη πηγαδιών, υδρομαστευτικών 
τάφρων, η άντληση και μεταφορά νερού, πλέον των υφιστα¬ 
μένων δικαιωμάτων που προέρχεται από πηγάδια ως και η 
μεταβολή της υφισταμένης κατάστασης αυτών (εκβάθυνση, 
αύξηση χρήσης νερού, κ.α.), στις παρακάτω περιοχές: 

1. Σε όλες τις περιοχές όλων των Νομών που αναφέρονται 
στο άρθρο 1 παράγραφος Α και οι οποίες γειτνιάζουν με 
τη θάλασσα και σε απόσταση 2 χιλιομέτρων από την ακτή 
(εδάφια: 1.1-1.2-1.3- 2.2- 2.3- 3.1- 3.4- 3.7.1- 3.10.1- 4.1- 4.4- 4.5- 
4.7.2- 4.9.1- 4.9.2). 

2. Σε όλες τις περιοχές που αναφέρονται στο άρθρο 1 
παράγραφος Α εδάφιο 5,6,7 και 8 

Γ. Απαγορεύεται η μεταφορά νερού και η χρήση του εκτός 
υδρογεωλογικής λεκάνης στις παρακάτω περιοχές: 

1. Δήμος Αστερουσίων 

Η υδρογεωλογική λεκάνη του αλλουβιακού υδροφορέα 
του Πύργου - Χάρακα που οριοθετείται από: 

Βόρεια: τη νοητή ευθεία που ενώνει τους οικισμούς Ασήμι 

- Λιγόρτυνος 

Νότια: την επαρχιακή οδό Χάρακας- Ροτάσι - Μεσοχω- 
ριό 

Δυτικά: την επαρχιακή οδό Ασήμι - Χάρακας 

Ανατολικά: Χίλια μέτρα ανατολικά της νοητής ευθείας 
που ενώνει τους οικισμούς Μεσοχωριό - Λιγόρτυνος. 

2. Δήμοι: Κόφινα και Γόρτυνας 

Η υδρογεωλογική λεκάνη του αλλουβιακού -πλειστοκαι- 
νικού υδροφορέα Βαγιωνιάς- Ασημιού που οριοθετείται 
από: 

Βόρεια: το νότιο οδικό άξονα Ασήμι - Γκαγκάλες - Αγ. 
Δέκα 

Νότια: την επαρχιακή οδό Χάρακας - Στέρνες - Βασιλική- 
Βασιλικά Ανώγεια 


Δυτικά: την επαρχιακή οδό Αγ. Δέκα - Βασιλικά Ανώ- 
γεια 

Ανατολικά: την επαρχιακή οδό Ασήμι - Χάρακας. 

Δ. Απαγορεύεται η απόρριψη υγρών αποβλήτων στο πε¬ 
ριβάλλον χωρίς τις απαιτούμενες, κατά περίπτωση, και την 
ισχύουσα νομοθεσία εγκρίσεις. 

Άρθρο 2 

Περιοριστικά μέτρα 

Στις περιοχές που δεν ισχύουν απαγορευτικά μέτρα (άρ¬ 
θρο 1) επιτρέπεται η χρήση νερού και η εκτέλεση έργων 
υδροληψίας, μόνο μετά τη χορήγηση άδειας, η οποία θα 
εκδίδεται από την Δ/νση Υδάτων, ύστερα από αίτηση-δή- 
λωση του ενδιαφερομένου φυσικού ή νομικού προσώπου 
(Δημόσιου ή Ιδιωτικού Δικαίου) στην αρμόδια Υπηρεσία, με 
τους παρακάτω όρους, προϋποθέσεις και περιορισμούς: 

1. Ελάχιστη απαιτούμενη έκταση για ανόρυξη αρδευτικής 
γεώτρησης ή αρδευτικού πηγαδιού: 

1.1. Για την ανόρυξη γεώτρησης 

1.1.1. είκοσι (20) στρέμματα καλλιεργειών (εκτός των Θερ- 
μοκηπιακών) 

1.1.2. τρία (3) στρέμματα υφιστάμενων θερμοκηπιακών 
καλλιεργειών ή θερμοκηπιακών καλλιεργειών που εντά¬ 
χθηκαν σε σχέδιο βελτίωσης. 

1.1.3. στην περίπτωση των «νέων αγροτών» η έκταση των 
καλλιεργειών που έχουν ενταχθεί σε σχέδια βελτίωσης ή 
επιχορηγούνται από εθνικούς ή κοινοτικούς πόρους για τη 
δραστηριότητα αυτή. 

1.1.4. οι παραπάνω εκτάσεις μπορεί να είναι ιδιόκτητες 
είτε ενοικιαζόμενες με συμβολαιογραφική πράξη, για 10 έτη 
από το έτος έκδοσης της άδειας ανόρυξης. 

1.2. Για την ανόρυξη πηγαδιού δύο (2) στρέμματα καλ¬ 
λιεργειών. 

2. Η μέγιστη έκταση που επιτρέπεται να αρδευτεί από 
κάθε πηγάδι στην περιοχή του οροπεδίου Λασιθίου είναι 
επτά (7) στρέμματα και η μεταφορά του νερού να μην 
υπερβαίνει τα 1000 μέτρα. 

3. Ελάχιστες αποστάσεις μεταξύ σημείων νόμιμων υδρο¬ 
ληψιών: 

3.1. Ελάχιστη απόσταση μεταξύ ιδιωτικού έργου 

υδροληψίας και πάσης φύσεως Δημοτικού ή 
ΤΟΕΒ, ή Αγροτικού Συν/σμου/Ενωσης υδρολη- 
πτικού έργου 500 μ 

3.2. Ελάχιστη απόσταση μεταξύ: γεωτρήσεων και 
γεωτρήσεων-υφιστάμενων πηγαδιών εκτός της 

παρ. 5 του άρθρο 4 200 μ 

3.3. Ελάχιστη απόσταση μεταξύ: πηγαδιών και πη¬ 
γαδιών- υφιστάμενων γεωτρήσεων 50 μ 

3.4. Η απόσταση μεταξύ νέου σημείου υδροληψίας 

από φυσική πηγή (εκτός αν άλλως ορίζεται 
κατόπιν πλήρως αιτιολογημένης έκθεσης). 500 μ 

4. Ελάχιστες αποστάσεις γεωτρήσεων ή πηγαδιών από: 

4.1. Χώρους διάθεσης αποβλήτων και κοιμητήρια είναι οι 
οριζόμενες από τις εκάστοτε ισχύουσες υγειονομικές δι¬ 
ατάξεις και ακόμη μεγαλύτερες αυτών εφόσον η υπηρεσία 
το κρίνει απαραίτητο για λόγους δημόσιας υγείας 

4.2. Οικιστικές περιοχές και αρχαιολογικούς χώρους είναι 
οι οριζόμενες από τις ισχύουσες διατάξεις. 

5. Οι παραπάνω αποστάσεις (παρ.2, 3, και 5) μπορούν να 
αυξηθούν ή να μειωθούν αν οι υδρογεωλογικές συνθήκες 
της περιοχής το επιβάλλουν ή το επιτρέπουν αντίστοιχα 
μετά από πλήρως αιτιολογημένη υδρογεωλογική έκθεση 
για την κατάσταση του υδροφορέα και των επιπτώσεών 
του από το έργο, που συνυποβάλλεται με τα υπόλοιπα 
δικαιολογητικά από τον ενδιαφερόμενο. 

6. Ελάχιστες αποστάσεις γεωτρήσεων ή πηγαδιών από 
οδικά δίκτυα: 


6.1. 

Από το όριο των Εθνικών δρόμων 

40 μ. 

6.2. 

Από το όριο των Επαρχιακών δρό¬ 
μων 

20 μ. 

6.3. 

Από το όριο των κοινοτικών δρόμων 

10 μ. 

6.4. 

Από το όριο των Αγροτικών δρόμων 

5 μ. 

6.5. 

Από τα όρια της ιδιοκτησίας 

5 μ. 


7. Επιτρέπεται η ανόρυξη γεωτρήσεων για τη χρήση νε¬ 
ρού από συστηματικές κτηνοτροφικές μονάδες με δυναμι¬ 
κότητα άνω των πενήντα (50) μονάδων ζωικού κεφαλαίου 
που λειτουργούν ή εντάσσονται σε σχέδια βελτίωσης. 

8. Στη χορήγηση αδειών ανόρυξης γεωτρήσεων ή πηγα¬ 
διών ή χρήσης επιφανειακών νερών απόλυτη προτεραιότη¬ 
τα έχουν οι συλλογικοί φορείς (Δήμοι, Σύνδεσμοι, ΤΟΕΒ, 
Αγροτικό ί συνεταιρισμό ί/ενώσεις). 

9. Η χρήση των επιφανειακών νερών (χείμαρροι, υδάτινα 
ρέματα) και η αποθήκευση τους σε ομαδικές ή ατομικές 
«εξωποτάμιες» λιμνοδεξαμενές επιτρέπεται σε όλες τις 
περιοχές, μόνο κατόπιν άδειας, και με τους παρακάτω 
όρους: 

9.1. Υπάρχει βασική χειμερινοεαρινή απορροή στην έξοδο 
της υδρολογικής λεκάνης 

9.2. Η ποσότητα νερού που θα χρησιμοποιείται δεν θα 
επηρεάζει δυσμενώς τα υφιστάμενα υδροληπτικά έργα 
κατάντη του υδρορέματος. 

9.3. Δεν θα γίνεται καμιά επέμβαση ή κατασκευή τεχνικού 
έργου στην κοίτη του υδρορέματος ή του χειμάρρου χωρίς 
τις απαιτούμενες κατά το νόμο άδειες. 

9.4. Ο ενδιαφερόμενος θα διαθέτει: α) παρόχθιο ιδιόκτητο 
χώρο για την εγκατάσταση του αντλητικού συγκροτήματος 
και β) κατάλληλο ιδιόκτητο χώρο για την κατασκευή της 
λιμνοδεξαμενής (βλέπε ορισμούς). 

9.5. Η μεταφορά του νερού θα γίνεται σύμφωνα με γε- 
ωργοοικονομικά κριτήρια. 

9.6. Η άντληση - μεταφορά θα πραγματοποιείται κατά το 
χρονικό διάστημα από Ιανουάριο μέχρι τέλος Μαρτίου ή αν 
άλλως ορισθεί στην χορηγούμενη άδεια κατόπιν πλήρως 
αιτιολογημένης υδρολογικής έκθεσης για την κατάσταση 
των επιφανειακών νερών και των περιβαλλοντικών επι¬ 
πτώσεων από την άντληση, που συνυποβάλλεται με τα 
υπόλοιπα δικαιολογητικά από τον ενδιαφερόμενο. 

9.7. Η κατασκευή της λιμνοδεξαμενής δεν θα επηρεά¬ 
ζει δυσμενώς τυχόν υφιστάμενα υδροληπτικά έργα ή και 
πηγές. 

Άρθρο 3 
Εξαιρέσεις 

Δεν ισχύουν τα απαγορευτικά και περιοριστικά μέτρα 
που περιλαμβάνονται στα άρθρα 1 και 2 στις περιπτώ¬ 
σεις: 

1. Για έργα υδροληψίας αποκλειστικά και μόνο για την 
κάλυψη πραγματικών ατομικών ή οικογενειακών υδρευτικών 
αναγκών και εφόσον πληρούνται τα παρακάτω: 

1.1. Η ποιότητα του νερού είναι κατάλληλη για ύδρευση. 

1.2. Ο όγκος του νερού δεν ξεπερνά τα 3 κυβικά μέτρα/ 
24ωρο. 

1.3. Δεν υπάρχει υδρευτικό δίκτυο που μπορεί να καλύψει 
τις ανάγκες αυτές. 

1.4. Η χρήση αυτή δεν επεκτείνεται σε παραγωγικές 
δραστηριότητες για διάθεση ή εκμετάλλευση προϊόντων 
ή υπηρεσιών. 


1.5. Η θέση που προτείνεται, μετά από την εκπόνηση 
υδρογεωλογικής μελέτης, να είναι τέτοια ώστε να επιφέ¬ 
ρει τις κατά το δυνατό μικρότερες επιπτώσεις στα άλλα 
υφιστάμενα υδρευτικά έργα 

2. Για κατασκευή νέων υδρογεωτρήσεων ή την αλλα¬ 
γή της χρήσης νερού σε υφιστάμενες γεωτρήσεις στους 
ΟΤΑ, για την κάλυψη αποκλειστικά και μόνο πραγματικών 
υδρευτικών αναγκών των οικισμών και εφόσον πληρούνται 
τα παρακάτω: 

2.1. Δεν υπάρχει η δυνατότητα κάλυψης των υδρευτικών 
αναγκών από υφιστάμενο έργο. 

2.2. Η θέση που προτείνεται, μετά από την εκπόνηση 
υδρογεωλογικής μελέτης, να είναι τέτοια ώστε να επιφέ¬ 
ρει τις κατά το δυνατό μικρότερες επιπτώσεις στα άλλα 
υφιστάμενα έργα 

2.3. Ειδικά σε περίπτωση που το έργο οριοθετείται σε 
προστατευόμενη περιοχή η σύμφωνη γνώμη του φορέα 
διαχείρισής της, εφόσον έχει συσταθεί (άρθρο 15, παρ.1 
του ν. 2742/1999). 

2.4. Ειδικά για τις περιοχές δικαιοδοσίας των ΤΟΕΒ η 
σύμφωνη γνώμη του ΔΣ του ΤΟΕΒ, σύμφωνα με το ν.δ. 
3881/1958. 

3. Για κατασκευή νέων υδρογεωτρήσεων ή την αλλαγή 
της χρήσης νερού σε υφιστάμενες γεωτρήσεις σε φορείς 
σημαντικών επενδύσεων με πρόβλεψη μεγάλης προσφοράς 
στον τομέα της ανάπτυξης και της απασχόλησης, για την 
κάλυψη αποκλειστικά και μόνο πραγματικών αναγκών και 
εφόσον πληρούνται τα παρακάτω: 

3.1. Δεν υπάρχει η δυνατότητα κάλυψης των αναγκών από 
υφιστάμενο συλλογικό δίκτυο (ΟΤΑ, ΤΟΕΒ κλπ). 

3.2. Η θέση που προτείνεται, μετά από την εκπόνηση 
υδρογεωλογικής μελέτης, να είναι τέτοια ώστε να επιφέ¬ 
ρει τις κατά το δυνατό μικρότερες επιπτώσεις στα άλλα 
υφιστάμενα έργα. 

3.3. Η δράση να έχει ενταχθεί σε καθεστώς επιχορήγησης 
από εθνικούς ή ευρωπαϊκούς πόρους. 

3.4. Ειδικά σε περίπτωση που το έργο οριοθετείται σε 
προστατευόμενη περιοχή η σύμφωνη γνώμη του φορέα 
διαχείρισής της, εφόσον έχει συσταθεί (άρθρο 15, παρ.1 
του ν. 2742/1999). 

3.5. Ειδικά για τις περιοχές δικαιοδοσίας των ΤΟΕΒ η 
σύμφωνη γνώμη του ΔΣ του ΤΟΕΒ, σύμφωνα με το ν.δ. 
3881/1958. 

4. Για κατασκευή νέων υδρογεωτρήσεων ή πηγαδιών σε 
απόσταση μέχρι και 200 μέτρα από την ακτή με σκοπό την 
άντληση αλμυρού ή υφάλμυρου νερού και τη χρήση του σε 
κολυμβητικές δεξαμενές ή σε μονάδες αφαλάτωσης, μετά 
από πλήρως αιτιολογημένης υδρογεωλογικής έκθεσης 
για την (υφάλμυρη) κατάσταση του υδροφορέα, η οποία 
συνυποβάλλεται με τα υπόλοιπα δικαιολογητικά από τον 
ενδιαφερόμενο. 

Άρθρο 4 

Λοιπά ρυθμιστικά μέτρα 

1. Ο δικαιούχος υποχρεούται να τοποθετήσει και να συ¬ 
ντηρεί υδρομετρητή για τον έλεγχο και τη καταγραφή 
της χρησιμοποιούμενης ποσότητας νερού. 

2. Ο χρήστης υποχρεούται να παρέχει οποιαδήποτε διευ¬ 
κόλυνση στα αρμόδια όργανα για τον έλεγχο της τήρησης 
των όρων της άδειας, καθώς και την παροχή άλλων στοι¬ 
χείων που κρίνονται απαραίτητα για το σκοπό αυτό. 

3. Ο ιδιοκτήτης υποχρεούται να λαμβάνει όλα τα απα¬ 
ραίτητα μέτρα ασφαλείας κατά περίπτωση, ώστε να μην 
υπάρχει κίνδυνος πρόκλησης οποιουδήποτε ατυχήματος 
από το έργο. 

4. Σε περίπτωση που ο δικαιούχος άδειας χρήσης νερού 
από υφιστάμενη υδροληψία πρόκειται να επεκτείνει τη 

μονάδα εκμετάλλευσης (αύξηση χρησιμοποιούμενης πο¬ 
σότητας νερού, μεταφορά νερού σε άλλη τοποθεσία) ή 
αλλάξει τη χρήση της απαιτείται η έκδοση άδειας. 

5. Σε περίπτωση ανόρυξης νέας γεώτρησης πλησίον 
πηγαδιών, μπορεί η υπηρεσία προκειμένου να εισηγηθεί 
τη χορήγηση άδειας κατά την κρίση της, να απαιτήσει 
να γίνει απομόνωση των στρωμάτων του φρεατίου υδρο¬ 
φόρου ορίζοντα εφόσον αυτό είναι γεωλογικά (τεχνικά) 
δυνατόν για να προστατευθούν τα πηγάδια. Την εκτέλεση 
της παραπάνω εργασίας υποχρεωτικά ελέγχει η αρμόδια 
υπηρεσία έκδοσης της άδειας. 

6. Ο δικαιούχος υποχρεούται να ενημερώσει εγγράφως 
την αρμόδια υπηρεσία, τουλάχιστον 10 ημέρες νωρίτερα 
από την έναρξη των εργασιών της ανόρυξης της γεώ¬ 
τρησης, ώστε η υπηρεσία, αν το κρίνει απαραίτητο, να 
παρακολουθήσει τις εργασίες αυτές με σκοπό την εξαγωγή 
συμπερασμάτων που αφορούν τον υδροφορέα. 

7. Για την έκδοση άδειας κατασκευής υδροληπτικού 
έργου για κάλυψη Βιομηχανικών αναγκών και αναγκών 
Αναψυχής οι ενδιαφερόμενοι θα πρέπει να προσκομίσουν 
βεβαίωση για τη μη δυνατή υδροδότησή τους από Δημοτικό 
ή κοινοτικό υδρευτικό δίκτυο. 

8. Ο δικαιούχος άδειας εκτέλεσης έργου αξιοποίησης 
υδατικών πόρων, μετά την εκτέλεση του έργου, υποχρε- 
ούται να προβαίνει στην έκδοση της άδειας χρήσης νερού. 
Η χρήση του νερού χωρίς την προβλεπόμενη άδεια χαρα¬ 
κτηρίζεται παράνομη και επιβάλλονται οι κατά το νόμο 
κυρώσεις (άρθρο 7). 

9. Τα έργα αξιοποίησης υδατικών πόρων (γεωτρήσεις, 
πηγάδια, λιμνοδεξαμενές κλπ) δεν ηλεκτροδοτούνται χωρίς 
την απαιτούμενη άδεια χρήσης νερού. 

10. Οι ιδιοκτήτες - νομείς υδροληψιών υποχρεούνται να 
βοηθούν την παρακολούθηση και διεξαγωγή υδρομετρήσε¬ 
ων από Ερευνητικούς, Δημόσιους, Πανεπιστημιακούς φορείς 
για την εξυπηρέτηση ερευνητικών προγραμμάτων. 

Άρθρο 5 

Αντικατάσταση υφισταμένων γεωτρήσεων-πηγαδιών 

Επιτρέπεται σε όλες τις περιοχές των Νομών της Κρή¬ 
της, συμπεριλαμβανομένων και των περιοχών στις οποίες 
ισχύουν απαγορευτικά μέτρα, η αντικατάσταση των νόμιμα 
υφισταμένων γεωτρήσεων και πηγαδιών ύστερα από τη 
χορήγηση σχετικής άδειας από τη Δ/νση Υδάτων και με 
τους παρακάτω πρόσθετους όρους: 

1. Η θέση της νέας γεώτρησης ή πηγαδιού να βρίσκεται σε 
απόσταση μέχρι 30 μ. από την παλιά (με εξαίρεση την παρ. 
2 άρθρου 5) και η νέα υδροληψία θα έχει τα ίδια τεχνικά 
χαρακτηριστικά με την παλιά 

2. Εφόσον τεχνικοί λόγοι κατασκευής το επιβάλλουν η 
αρμόδια υπηρεσία, κατόπιν αιτιολογημένης έκθεσης, δύνα- 
ται να αυξήσει την απόσταση των 30 μέτρων ή να αλλάξει 
τα τεχνικά χαρακτηριστικά της νέας γεώτρησης. 

3. Η καταστροφή της παλιάς υδροληψίας θα γίνεται με 
έξοδα από τον ενδιαφερόμενο αμέσως μετά τη λειτουρ¬ 
γία της νέας και να προσκομίζει στην Διεύθυνση Υδάτων 
υπεύθυνη δήλωση του ν.1599/86 για την πραγματοποίηση 
της καταστροφής της. 

4. Ο ενδιαφερόμενος να προσκομίζει υπεύθυνη δήλωση 
του ν. 1599/1986 με πλήρη στοιχεία της παλιάς γεώτρη¬ 
σης. 

Άρθρο 6 

Καθαρισμός και εκβάθυνση υφισταμένων 
γεωτρήσεων-πηγαδιών 

1. Επιτρέπεται ο καθαρισμός των υφισταμένων υδρολη- 
πτικών έργων ύστερα από αίτηση των ενδιαφερομένων και 
τη χορήγηση σχετικής άδειας. 


2. Επιτρέπεται η εκβάθυνση των υφισταμένων γεωτρήσε¬ 
ων και πηγαδιών στις περιοχές που ισχύουν περιοριστικά 
μέτρα (δεν επιτρέπεται στις περιοχές που ισχύουν απαγο¬ 
ρευτικά μέτρα), ύστερα από αίτηση των ενδιαφερομένων 
και τη χορήγηση σχετικής άδειας. 

Άρθρο 7 

Παρακολούθηση και έλεγχος εφαρμογής 
των κανόνων 

1. Σε φυσικά ή νομικά πρόσωπα που ρυπαίνουν ή υπο¬ 
βαθμίζουν με άλλον τρόπο τα ύδατα ή παραβαίνουν τις 
διατάξεις του ν. 3199/2003 ή των κανονιστικών πράξεων 
που εκδίδονται κατ’ εξουσιοδότηση του καθώς και σε όποι¬ 
ον ασκεί δραστηριότητα ή επιχείρηση ή χρήση νερού ή 
εκτέλεση έργου αξιοποίησης υδατικών πόρων, χωρίς την 
απαιτούμενη άδεια ή έγκριση, επιβάλλονται οι διοικητικές 
κυρώσεις του άρθρου 13 του ν. 3199/2003. 

2. Οι κάτοχοι των αδειών είναι υπεύθυνοι για την τήρηση 
των σχετικών όρων. 

3. Ο έλεγχος και η τήρηση των όρων των αδειών που 
εκδίδονται σύμφωνα με τους όρους της παρούσης καθώς 
και η επιβολή των κυρώσεων ασκείται από την αρμόδια 
Δ/νση Υδάτων της Περιφέρειας Κρήτης, όπως ορίζει το 
άρθρο 13 παρ. 2 του ν. 3199/2003. 

4. Στους παραβάτες των όρων και περιορισμών των εκδι- 
δομένων αδειών επιβάλλονται οι διοικητικές κυρώσεις που 
αναφέρονται στο άρθρο 13 παρ. 1 του ν. 3199/2003 

Άρθρο 8 

Καταργούμενες αποφάσεις 

Κάθε απόφαση που αντιβαίνει στις διατάξεις της πα¬ 
ρούσης απόφασης ή ανάγεται σε θέματα που ρυθμίζονται 
ειδικά από αυτή καταργείται από την έναρξη ισχύος της. 

Άρθρο 9 

Ορισμοί 

1. Πηγή: Είναι η φυσική εκφόρτιση νερού στην οποία δεν 
υπάρχει υδρομαστευτικό έργο και η οποία δύναται να εξυ¬ 
πηρετεί υδροδοτικές ανάγκες μεμονωμένα ή συλλογικά. 

2. Υδρομαστευτική τάφρος: Είναι το οριζόντιο έργο υδρο¬ 
ληψίας με το οποίο κατασκευάζεται οριζόντιος συλλεκτή- 
ριος αγωγός νερού, που συγκεντρώνει υπόγειο νερό με 
βαρυτική ροή, ή από σημειακές αναβλύσεις νερού. 

3. Πηγάδι (φρέαρ):Είναι κάθε εκσκαφή βάθους μέχρι 15 
μέτρα και ελάχιστης διαμέτρου ενός (1) μέτρου, με τη δυ¬ 
νατότητα χρήσης κατάλληλων μηχανικών μέσων, με σκοπό 
την άντληση νερού από το φρεάτιο ορίζοντα. 

4. Γεώτρηση: Έχει διάμετρο τελικής σωλήνωσης μικρό¬ 
τερης του ενός μέτρου ή βάθους διάτρησης - τελικής σω¬ 
λήνωσης μεγαλύτερο από 15 μέτρα. 

5. Ως ολοκληρωμένο θεωρείται ένα έργο αξιοποίησης 
υδατικών πόρων- κατασκευή γεώτρησης όταν έχουν πραγ¬ 
ματοποιηθεί οι εργασίες: α) ανόρυξη ερευνητικής γεώτρη¬ 
σης, β) διεύρυνση και τοποθέτηση μόνιμης σωλήνωσης γ) 
ανάπτυξη - εκτέλεση δοκιμαστικής άντλησης και δ) έχει 
υπολογισθεί η αξιοποιήσιμη παροχή της γεώτρησης. 

6. Λιμνοδεξαμενή εξωποτάμια ορίζεται η τεχνική κατα¬ 
σκευή αποθήκευσης νερού που έχει χωρητικότητα άνω των 
εξακοσίων (600) κυβικών μέτρων. 

7. Παλιά γεώτρηση ή πηγάδι που αχρηστεύθηκε: Είναι 
η γεώτρηση ή το πηγάδι που αχρηστεύθηκε, αφού λει¬ 
τούργησε για μια τουλάχιστο αρδευτική περίοδο κατά την 
τελευταία δεκαετία. 

8. Τελική σωλήνωση: Είναι η σωλήνωση που τοποθετείται 
μόνιμα μετά την διάτρηση της γεώτρησης μέσα στο έδαφος 
και δεν πρέπει να συγχέεται με τα στελέχη αντλίας που τοπο¬ 
θετούνται μέσα στην τελική σωλήνωση για άντληση νερού. 

9. Υφάλμυρο νερό (παράκτιου υδροφορέα) θεωρείται το 
νερό που η περιεκτικότητά του υπερβαίνει τα 2.000 ρρπι. 

Άρθρο 10 
Έναρξη Ισχύος 

1. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυβερ- 
νήσεως. 

2. Η απόφαση αυτή ισχύει μέχρι την έγκριση του σχεδίου 
διαχείρισης της λεκάνης απορροής Κρήτης σύμφωνα με τα 
προβλεπόμενα στο άρθρο 7 του ν. 3199/2003, και μπορεί 
να ανακληθεί ή να καταργηθεί ή και να τροποποιηθεί με 
την διαδικασία που εκδόθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 2 Φεβρουάριου 2007 
Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 12791/06 (5) 

Τροποποίηση της υπ’ αριθμ. 17104/23.12.1991 αποφάσεως 
περί συστάσεως στο Δήμο Κρανιδίου Νομικού Προσώ¬ 
που με την επωνυμία «Πνευματικού Κέντρου Κρανιδί¬ 
ου». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του άρθρου 240 του Δημοτικού και Κοινοτικού Κώδικα 
(ν. 3463/2006 ΦΕΚ 114/τ. Α/2006). 

β) Του αρθρ. 90 του Κώδικα Νομοθεσίας για την Κυβέρνη¬ 
ση και τα κυβερνητικά όργανα που κυρώθηκε με το άρθρο 
πρώτο του π.δ. 63/2005 ΦΕΚ Α' 98. 

2. Την υπ’ αριθμ. 98/3.1.2007 απόφαση της Γ ενικής Γ ραμμα- 
τέως Περιφέρειας Πελοποννήσου «Ανάθεση αρμοδιοτήτων 
και ασκήσεως αυτών κατ’ εντολή μας» (ΦΕΚ 10/τ.Β/2007). 


3. Την υπ’ αριθμ. 17104/23.12.1991 απόφασή μας περί συστά¬ 
σεως στο Δήμο Κρανιδίου Νομικού Προσώπου με την επω¬ 
νυμία «Πνευματικό Κέντρο Κρανιδίου» (ΦΕΚ3/τ.Β/8.1.1992). 

4. Την υπ’ αριθμ. 194/2006 απόφαση του Δημοτικού Συμ¬ 
βουλίου Κρανιδίου περί τροποποιήσεως των παραγράφων 
2,3 περ. α, και 4 της παραπάνω συστατικής πράξης». 

5. Τα λοιπά στοιχεία του φακέλου, αποφασίζουμε: 

Τροποποιούμε την υπ’ αριθμ. 17104/23.12.1992 απόφαση 

μας περί συστάσεως στο Δήμο Κρανιδίου Νομικού Προ¬ 
σώπου με την επωνυμία «Πνευματικό Κέντρο Κρανιδίου», 
ως εξής: 

1. Ως προς την παρ. 1.: «Συνιστούμε στο Δήμο Κρανιδίου 
Νομικό Πρόσωπο με την επωνυμία «Πνευματικό Κέντρο 
Δήμου Κρανιδίου» 

3. Ως προς την παρ.3 περ. α: 

α) Ετήσια επιχορήγηση του Δήμου εκατό χιλιάδων 
(100.000,00) Ευρώ. 

4. Ως προς την παρ. 4. 

Το Νομικό πρόσωπο διοικείται από Διοικητικό Συμβούλιο 
του οποίου τα μέλη και η θητεία τους ορίζονται από το Δη¬ 
μοτικό Συμβούλιο σύμφωνα με τις διατάξεις του Δημοτικού 
και Κοινοτικού Κώδικα, όπως αυτές κάθε φορά ισχύουν. 

Κατά λοιπά ισχύει η ως άνω τροποποιούμενη απόφαση 
μας. 

Από τις διατάξεις της παρούσας προκύπτει δαπάνη εκατό 
χιλιάδων (100.000,00) Ευρώ σε βάρος του Κ.Α.0067.001 του 
προϋπολογισμού του δήμου Κρανιδίου τρέχοντος έτους και 
ισόποση για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 13 Φεβρουάριου 2007 
Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 

ΓΕΩΡΓΙΟΣ ΠΑΠΑΓΕΩΡΓΟΠΟΥΛΟΣ 

